Foto: Anadolu O‘rta Yer dengizida Italiya qirg‘oqlariga yetib olishga uringan 64 nafar qochqin halok bo‘ldi. Migratsiya bo‘yicha xalqaro tashkilotdan xabar berishlaricha, fojia shanba, 6 yanvar kuni yuz bergan. 150 nafar qochqin bo‘lgan puflama qayiq Liviya qirg‘oqlaridan Italiyaga qarab yo‘lga chiqqan. «Qayiq cho‘kib ketdi. Faqatgina 86 qochqin qutqarib olindi. Hozircha sakkiz kishining jasadi topildi», - deya xabar berdi Migratsiya bo‘yicha xalqaro tashkilotning Italiyadagi vakili Flavio di Jiakomo Twitter’da. Uning so‘zlariga ko‘ra, Italiya sohilni qo‘riqlash kuchlari cho‘kayotgan qochqinlarga yordamga yetib kelishga harakat qilgan.